A4-0347/98

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο που αφορά τη στρατηγική βιοποικιλότητας της Ευρωπαϊκής Κοινότητας (COM(98)0042 - C4-0140/98 - SEC(98)0348 - C4-0155/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0042 - C4-0140/98),

- έχοντας υπόψη την πρώτη έκθεση σχετικά με την εφαρμογή της Σύμβασης για τη βιολογική ποικιλότητα από την Ευρωπαϊκή Κοινότητα (SEC(98)0348 - C4-0155/98),

- έχοντας υπόψη το άρθρο 130Ρ, παράγραφος 2, της Συνθήκης ΕΚ,

- έχοντας υπόψη τη Σύμβαση για τη βιολογική ποικιλότητα,

- έχοντας υπόψη την έκθεση Dobris της Ευρωπαϊκής Υπηρεσίας για το Περιβάλλον,

- έχοντας υπόψη την απόφαση 93/626/ΕΟΚ του Συμβουλίου σχετικά με την υπογραφή της Σύμβασης για τη βιολογική ποικιλότητα ((ΕΕ L 309 της 13.12.1993, σελ. 1.)),

- έχοντας υπόψη τη γνωμοδότηση του Ευρωπαϊκού Κοινοβουλίου της 25ης Ιουνίου 1993 σχετικά με την πρόταση απόφασης του Συμβουλίου σε ό,τι αφορά την υπογραφή της Σύμβασης για τη βιολογική ποικιλότητα ((ΕΕ C 194 της 19.7.1993, σελ. 401.)),

- έχοντας υπόψη τα συμπεράσματα του Συμβουλίου στην τέταρτη διάσκεψη των μερών της Σύμβασης για τη βιολογική ποικιλότητα ((ΣΠ της 23.3.1998, από τη 2076ή συνεδρίαση του Συμβουλίου της 23ης Μαρτίου 1998)),

- έχοντας υπόψη την Ατζέντα 21 των Ηνωμένων Εθνών,

- έχοντας υπόψη την πανευρωπαϊκή στρατηγική για την βιοποικιλότητα ειδών και τοπίων,

- έχοντας υπόψη την τροποποιημένη πρόταση απόφαση του Ευρωπαϊκού Κοινοβουλίου και του Συμβουλίου σχετικά με την επανεξέταση του κοινοτικού προγράμματος πολιτικής και δράσης για το περιβάλλον και την αειφόρο ανάπτυξη «προς μια ανεκτή ανάπτυξη» ((ΕΕ C 28 της 29.1.1997, σελ. 18)),

- έχοντας υπόψη την οδηγία 79/409/ΕΟΚ περί της διατηρήσεως των αγρίων πτηνών («οδηγία για τα πουλιά») ((ΕΕ L 103 της 25.4.1979, σελ. 1)),

- έχοντας υπόψη την οδηγία 92/43/ΕΟΚ σχετικά με τη διατήρηση των φυσικών οικοτόπων καθώς και της άγριας πανίδας και χλωρίδας («οδηγία για τους οικότοπους») ((ΕΕ L 206 της 22.7.1992, σελ. 7)),

- έχοντας υπόψη την οδηγία 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (οδηγία ΕΙΕ) ((ΕΕ L 175 της 5.7.1985, σελ. 40)),

- έχοντας υπόψη την πρόταση οδηγίας της Επιτροπής σχετικά με την εκτίμηση των επιπτώσεων ορισμένων σχεδίων και προγραμμάτων στο περιβάλλον (οδηγία ΡΡΕ) ((ΕΕ L 129 της 25.4.1997, σελ. 14)),

- έχοντας υπόψη την ανακοίνωση της Επιτροπής σχετικά με την κοινοτική στρατηγική για την καταπολέμηση της όξινης βροχής (COM(97)0088),

- έχοντας υπόψη τον κανονισμό αριθ. 722/97 που αφορά δράσεις οι οποίες εφαρμόζονται στο πλαίσιο της βιώσιμης ανάπτυξης στις αναπτυσσόμενες χώρες στον τομέα της περιβαλλοντικής διαχείρισης ((ΕΕ L 108 της 25.4.1997, σελ. 1)),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Αλιείας, της Επιτροπής Μεταφορών και Τουρισμού καθώς και της Επιτροπής Έρευνας, Τεχνολογικής Ανάπτυξης και Ενέργειας (A4-0347/98),

Α. λαμβάνοντας υπόψη το νέο άρθρο 3Γ της Συνθήκης ΕΚ όπως εισήχθη βάσει της Συνθήκης του Άμστερνταμ το οποίο αναφέρει ότι «οι απαιτήσεις της περιβαλλοντικής προστασίας πρέπει να ενταχθούν στον καθορισμό και την εφαρμογή των κοινοτικών πολιτικών και δράσεων ... ιδίως προκειμένου να προωθηθεί η αειφόρος ανάπτυξη»,

Β. λαμβάνοντας υπόψη το γεγονός ότι η κοινοτική νομοθεσία δεν έχει τεθεί ακόμα σε πλήρη λειτουργία[semigr ] λαμβάνοντας επίσης υπόψη ότι πολλά κράτη μέλη δεν έχουν καταφέρει να εφαρμόσουν τη συγκεκριμένη νομοθεσία,

Γ. λαμβάνοντας υπόψη ότι, ως αποτέλεσμα της Σύμβασης για τη βιολογική ποικιλότητα, όλα τα κράτη μέλη της ΕΕ θεσπίζουν εθνικά προγράμματα για τη λήψη μέτρων[semigr ] λαμβάνοντας εκτός αυτού υπόψη ότι όλα τα κράτη μέλη δεν έχουν ακόμα συντονίσει τα προγράμματα δράσης τους, ενώ αυτά διαφέρουν μεταξύ τους τόσο ως προς την ποιότητα όσο και ως προς το πεδίο δράσης,

Δ. λαμβάνοντας υπόψη ότι η βιοποικιλότητα δεν προσφέρει μόνο βιολογικό και οικονομικό όφελος, αλλά αποτελεί αναπόσπαστο τμήμα της πολιτιστικής μας κληρονομιάς και της ιστορίας μας και ότι, επιπλέον, αποτελεί δικαιωματική κληρονομιά των μελλοντικών γενεών,

Ε. αναγνωρίζοντας το μέγεθος του περιορισμού των αλιευτικών αποθεμάτων, που σε ορισμένες περιπτώσεις προκαλεί ιδιαίτερη ανησυχία, τόσο στα ευρωπαϊκά ύδατα όσο και σε παγκόσμιο επίπεδο, όπως διαπιστώνεται από τα στοιχεία του Οργανισμού Τροφίμων και Γεωργίας (FAO) του ΟΗΕ,

ΣΤ. λαμβάνοντας υπόψη ότι η χρησιμοποίηση γενετικώς τροποποιημένων οργανισμών μπορεί να επιφέρει σημαντικές συνέπειες στη διατήρηση των υφιστάμενων αυτοχθόνων οργανισμών,

Ζ. λαμβάνοντας υπόψη το γεγονός ότι μόνο το 1% της κοινοτικής ενίσχυσης για τη γεωργία δαπανάται για μέτρα διατήρησης και προώθησης της βιοποικιλότητας, και περίπου ένα 4% για άλλα μέτρα υπέρ του περιβάλλοντος,

Η. λαμβάνοντας υπόψη ότι το 16% των θηλαστικών ανά τον κόσμο και το 42% των θηλαστικών στην Ευρώπη κινδυνεύουν από αφανισμό ((Πηγή: IUCN - Διεθνής Ένωση για τη Διατήρηση της Φύσης.)),

Θ. λαμβάνοντας υπόψη ότι ο όλο και ταχύτερος ρυθμός μείωσης της βιοποικιλότητας δεν φανερώνει σημάδια επιβράδυνσης[semigr ] λαμβάνοντας υπόψη ότι οι πρωταρχικές αιτίες για την εξέλιξη αυτή είναι η ιδιαίτερα εντατική χρησιμοποίηση του εδάφους για καλλιέργειες και δασονομικούς σκοπούς, η διάσπαση των φυσικών οικοτόπων από τις υποδομές και την αστικοποίηση, καθώς και η ρύπανσή τους,

Ι. λαμβάνοντας υπόψη ότι η ΕΕ θα πρέπει να αντισταθμίσει πλήρως τις ζημιές που προκλήθηκαν από την ΚΑΠ, τα διευρωπαϊκά δίκτυα και την περιφερειακή πολιτική, υπό την μορφή δημιουργίας επιπλέον φυσικών περιοχών ή με τη λήψη άλλων μέτρων που θα πρέπει να χρηματοδοτηθούν από τον προϋπολογισμό της Κοινότητας,

ΙΑ. λαμβάνοντας υπόψη το γεγονός ότι, σε αντίθεση με σειρά άλλων περιβαλλοντικών προβλημάτων, δεν καθίσταται δυνατή η αποκατάσταση των απωλειών στην ποικιλότητα των ειδών, των οικοσυστημάτων και της φυσικής γενετικής κληρονομιάς στη φύση,

ΙΒ. λαμβάνοντας υπόψη ότι η εξαφάνιση ειδών και η απώλεια οικοτόπων αποτελούν δύο από τους μεγαλύτερους κινδύνους που απειλούν την περιβαλλοντική ισορροπία και την ευημερία των ανθρώπων,

ΙΓ. λαμβάνοντας υπόψη ότι η ανακοίνωση της Επιτροπής είναι γενικής φύσης, ενώ καθίσταται απόλυτη ανάγκη υποβολής πρακτικών προτάσεων στο επόμενο στάδιο της κοινοτικής πολιτικής για τη βιοποικιλότητα,

ΙΔ. λαμβάνοντας υπόψη ότι το μεγαλύτερο μέρος του γενετικού πλούτου συναντάται στις λιγότερο ανεπτυγμένες ζώνες του κόσμου και κυρίως στα τροπικά δάση και τις χαμηλές παράκτιες ζώνες, όπως στα μαγγρόβια δάση, και ότι οι παραδοσιακοί τρόποι διαβίωσης και οι σχετικές γνώσεις συμβάλλουν κατά ιδιαίτερο τρόπο στην διατήρηση της παγκόσμιας βιοποικιλότητας,

ΙΕ. λαμβάνοντας υπόψη ότι διάφορες διαδικασίες και δραστηριότητες όπως η αποψίλωση, η εισαγωγή μη βιώσιμων γεωργικών μεθόδων, η άνιση κατανομή των πλεονεκτημάτων που απορρέουν από τη χρήση του γενετικού πλούτου και η φτώχεια, αλλά και τα μη βιώσιμα, χρηματοδοτούμενα από την ΕΕ αναπτυξιακά προγράμματα, έχουν αρνητική επίπτωση στη βιοποικιλότητα των λιγότερο ανεπτυγμένων χωρών,

1. επικροτεί την ανακοίνωση της Επιτροπής σχετικά με τη στρατηγική βιοποικιλότητας που αποτελεί το πρώτο βήμα για την ενσωμάτωση της βιοποικιλότητας στις άλλες κοινοτικές πολιτικές και την απαρχή για τη μείωση της απώλειας των φυσικών πόρων 7

2. επιδοκιμάζει την ανακοίνωση της Επιτροπής και συμφωνεί με τη βασική άποψη ότι η προτεινόμενη στρατηγική θα πρέπει να ενσωματώνει την προστασία της βιοποικιλότητας στους υπόλοιπους τομείς πολιτικής της Κοινότητας, δημιουργώντας ταυτόχρονα ένα πλαίσιο για τις κοινοτικές πολιτικές με στόχο την πραγματοποίηση των δεσμεύσεων της ΕΕ και των κρατών μελών δυνάμει της Σύμβασης για τη βιολογική ποικιλότητα[semigr ] καλεί δε την Επιτροπή να προωθήσει την ενοποίηση μεταξύ των διαφόρων τομέων στην πολιτική[semigr ]

3. θεωρεί ότι οι στόχοι που διατυπώθηκαν στην ανακοίνωση είναι έγκυροι αλλά πολύ γενικοί και ότι λείπουν δύο βασικά ζητήματα, όπως η απεριόριστη ανάπτυξη των μεταφορών και του τουρισμού και η εφαρμογή της προσέγγισης για αειφόρο ανάπτυξη[semigr ]

4. υπογραμμίζει ότι η βιοποικιλότητα διαδραματίζει σημαντικό ρόλο στα οικοσυστήματα διότι εξασφαλίζει ποιότητα νερού και ατμόσφαιρας, σταθερότητα κλίματος, ποιότητα εδάφους και παροχή των απαραίτητων πόρων για την επιβίωση του ανθρώπου στον πλανήτη 7

5. τονίζει την ιδιαίτερη ανάγκη για ανάληψη συντονισμένων πρωτοβουλιών, μέτρων και προγραμμάτων σχετικά με την προώθηση της έρευνας για τη βιοποικιλότητα σε κοινοτικό, εθνικό και διεθνές επίπεδο 7

6. σημειώνει ότι θα πρέπει να διεξάγεται τακτικά εμπεριστατωμένη και συγκρίσιμη απογραφή των ειδών («κατάσταση της φύσης») των οικοσυστημάτων και των φυσικών γενετικών αποθεμάτων, ώστε να καταστεί δυνατή η εκτίμηση, η αξιολόγηση και η βελτίωση της κατάστασης όσων από αυτά απειλούνται[semigr ] καλεί για το σκοπό αυτό την Επιτροπή να παρουσιάσει το συντομότερο δυνατόν επισκόπηση των κοινοτικών μέτρων που έχουν ληφθεί, καθώς και πρόταση για περιοδική απογραφή της βιοποικιλότητας, για παράδειγμα μέσω της Ευρωπαϊκής Υπηρεσίας για το Περιβάλλον και της Eurostat[semigr ]

7. ζητεί οι αρμόδιες υπηρεσίες της Επιτροπής να αποδεχθούν τη μελλοντική σειρά δεικτών που θα επιλεγούν κυρίως από την Ευρωπαϊκή Υπηρεσία για το Περιβάλλον και την Eurostat[semigr ] εκτιμώντας την ιδιαίτερη σημασία των εν λόγω δεικτών για την ανάπτυξη και αξιολόγηση των επί μέρους τμημάτων της ανακοίνωσης για τις τομεακές πολιτικές, υπογραμμίζει τη σπουδαιότητα της διαφάνειας ως προς τη διαδικασία λήψεως των αποφάσεων για τους δείκτες[semigr ]

8. καλεί την Επιτροπή να περιλάβει στους προτεινόμενους τομείς πολιτικής τον στόχο «ανάπτυξη βασικών γνώσεων για τη βιοποικιλότητα και τη λειτουργία των οικοσυστημάτων» με την προώθηση έρευνας για την ανάπτυξη δεικτών βιοποικιλότητας, μεθόδων ουσιαστικής παρακολούθησης και εκτίμησης της κατάστασης ειδών και οικοσυστημάτων, έρευνας και συστηματικής καταγραφής όλων των μορφών ζωής, συστηματικής μελέτης του γενετικού δυναμικού των διαφόρων μορφών ζωής καθώς και έρευνα για την αλληλεπίδραση των διαφόρων ειδών 7

9. πιστεύει ότι οι προστατευόμενες περιοχές δεν προσφέρουν επαρκή προστασία για τη βιοποικιλότητα και τονίζει ότι οι υπόλοιποι τομείς πολιτικής της Κοινότητας θα πρέπει να περιλαμβάνουν επίσης την προστασία της βιοποικιλότητας[semigr ] στη συνάρτηση αυτή θεωρεί ότι ο συνδυασμός της κοινοτικής πολιτικής για την προστασία της φύσης και της πολιτικής για τη γεωργία είναι ανεπαρκής[semigr ]

10. καλεί την Επιτροπή να λάβει πρωτοβουλία και να διασφαλίσει ότι η οδηγία για τους φυσικούς οικοτόπους και για τα πουλιά θα εφαρμόζεται πλήρως στα κράτη μέλη μέσω ενός κατάλληλου νομοθετικού πλαισίου με στόχο την επίτευξη αποτελεσματικής εφαρμογής και ελέγχου της οδηγίας[semigr ]

11. ζητεί από την Επιτροπή να εγκρίνει τα κατάλληλα μέτρα ώστε να απαιτήσει από τα κράτη μέλη την πλήρη εφαρμογή της κοινοτικής νομοθεσίας όσον αφορά το περιβάλλον και την προστασία της φύσης[semigr ]

12. ζητεί από την Επιτροπή και τα κράτη μέλη να εντείνουν την παρακολούθηση και τον περιβαλλοντικό έλεγχο στις ευαίσθητες περιοχές[semigr ]

13. τονίζει τη σημασία της διατήρησης των παρθένων δασών που απομένουν στην Ευρωπαϊκή Ένωση αλλά και άλλων φυσικών δασικών περιοχών[semigr ]

14. καλεί την Επιτροπή να καθορίσει ότι τα σχέδια δράσης που προτείνονται στην ανακοίνωση θα έχουν εκπονηθεί και διασαφηθεί μέσα σε δύο έτη από την έγκριση της ανακοίνωσής της και θα έχουν καθορισθεί τα χρονικά πλαίσια για τα μεμονωμένα μέτρα που προτείνονται στα αντίστοιχα σχέδια[semigr ] καλεί εκτός αυτού την Επιτροπή να συμπεριλάβει τα σχέδια μέτρων σε ένα γενικότερο πρόγραμμα το οποίο θα πρέπει να εγκριθεί από το Ευρωπαϊκό Κοινοβούλιο και το Συμβούλιο[semigr ] καλεί τέλος την Επιτροπή να εκπονήσει κάθε μεμονωμένο σχέδιο δράσης και την αξιολόγησή του σε στενή συνεργασία με εθνικούς εμπειρογνώμονες και εκπροσώπους των μεμονωμένων οργανώσεων[semigr ]

15. προτείνει τη δημιουργία ενός διαφανούς μηχανισμού ελέγχου, τον καθορισμό μιάς υπεύθυνης μονάδας της Επιτροπής, αλλά και την υποβολή περιοδικής έκθεσης σχετικά με τα επιτευχθέντα αποτελέσματα, με σκοπό το σεβασμό των στόχων της ανακοίνωσης σε όλους τους τομείς[semigr ]

16. θεωρεί ανεπαρκή την αναφορά της Επιτροπής στις στρατηγικές για την καταπολέμηση της όξινης βροχής και την αλλαγή του κλίματος στην αιτιολογική έκθεσή της, ώστε να μην εκπονηθούν συγκεκριμένα σχέδια δράσης για τη βιοποικιλότητα σε ό,τι αφορά τους τομείς των μεταφορών και της ενέργειας[semigr ] καλεί συνεπώς την Επιτροπή να υποβάλει σχέδια δράσης για τους συγκεκριμένους τομείς[semigr ] σημειώνει επίσης ότι η Επιτροπή δεν λαμβάνει καθόλου υπόψη τις συνέπειες των χημικών ουσιών και των βιομηχανικών διαδικασιών στη βιολογική ποικιλότητα[semigr ]

17. σημειώνει ότι η μελλοντική διεύρυνση της ΕΕ θα επιφέρει σημαντικότατες αλλαγές στον τομέα της γεωργίας για τα υποψήφια κράτη, και για το σκοπό αυτό ιδιαίτερη προτεραιότητα κατά τις συγκεκριμένες αλλαγές θα πρέπει να δοθεί στη διατήρηση της βιοποικιλότητας ώστε να μην σημειωθεί μεγαλύτερη ή σταθερή μείωσή της[semigr ]

18. καλεί συνεπώς την Επιτροπή να συμπεριλάβει τα εθνικά σχέδια δράσης των υποψηφίων κρατών στις τρέχουσες κοινοτικές αξιολογήσεις της βιοποικιλότητας[semigr ] καλεί επίσης την Επιτροπή να εξαρτήσει την ενίσχυση προς τις χώρες αυτές από τα κριτήρια της βιολογικής ποικιλότητας και να μην παραχωρήσει εξαιρέσεις από την κοινοτική νομοθεσία για την προστασία της φύσης[semigr ]

19. τονίζει τη σημασία του να σταματήσει η ΕΕ να χορηγεί βοήθεια μέσω της κοινής γεωργικής πολιτικής, των διευρωπαϊκών δικτύων ή των διαρθρωτικών ταμείων σε σχέδια τα οποία έχουν αρνητικές επιπτώσεις για τη βιοποικιλότητα, και καλεί συγχρόνως την Επιτροπή να εντατικοποιήσει τις εργασίες της για την καλύτερη προσαρμογή του προϋπολογισμού της ΕΕ προς το περιβάλλον[semigr ]

20. σημειώνει ότι η κοινή γεωργική πολιτική είχε συχνά αρνητικές συνέπειες για την βιοποικιλότητα στην Κοινότητα και καλεί συνεπώς την Επιτροπή, στο πλαίσιο της υφιστάμενης αναθεώρησης, να ταχθεί υπέρ της επικράτησης μιας αειφόρου γεωργίας η οποία θα σέβεται τη βιοποικιλότητα, με παράλληλη χρησιμοποίηση μεγάλου μέρους των ενισχύσεων προς τη γεωργία για μέτρα υπέρ του περιβάλλοντος και της οικολογικής καλλιέργειας[semigr ]

21. συμφωνεί κατά βάση με την ανάλυση της υφιστάμενης κατάστασης που περιέχει η πρόταση της Επιτροπής για μια κοινοτική στρατηγική για τη διατήρηση της βιοποικιλότητας, θεωρεί, ωστόσο, απαραίτητο να υποβληθούν, εκτός από τους απορρέοντες από αυτή στόχους, συγκεκριμένες προτάσεις για την ενσωμάτωση των μέτρων προστασίας και χρησιμοποίησης στο πλαίσιο της κοινοτικής αγροτικής και δασοκομικής πολιτικής, και επισημαίνει στο πλαίσιο αυτό τις προτάσεις της Ευρωπαϊκής Ομάδας Εργασίας για την Έρευνα στον Τομέα της Βιοποικιλότητας την οποία συγκρότησε η ΓΔ XII[semigr ]

22. επισημαίνει ότι η ανακοινωθείσα στην Ατζέντα 2000 συνεχής πολιτική για την ανάπτυξη της υπαίθρου και η «ενσωμάτωση της περιβαλλοντικής και γεωργικής πολιτικής» εξαρτώνται σε μεγάλο βαθμό από τη διατήρηση και χρησιμοποίηση της ποικιλίας των γενετικών πόρων[semigr ]

23. ζητεί, στο πλαίσιο αυτό, να ενισχυθούν οι πιστώσεις και το προσωπικό για την εφαρμογή των κανονισμών (ΕΚ) 1467/94, (ΕΟΚ) 2078/92, (ΕΟΚ) 2080/92, (ΕΟΚ) 2029/91 (περιβαλλοντικά μέτρα στον τομέα της γεωργίας) και (ΕΟΚ) 2092/93 (ανάπτυξη της υπαίθρου), και να μελετηθούν οι επιπτώσεις της Κοινής Γεωργικής Πολιτικής και των πολυάριθμων εκτελεστικών κανονισμών της όσον αφορά την αξιοποίηση και τη διατήρηση των γενετικών πόρων στη γεωργία και τη δασοπονία[semigr ]

24. θεωρεί, εν προκειμένω, επιζήμιο να αποσύρεται η Επιτροπή, στο πλαίσιο της μεταρρύθμισης της αγροτικής πολιτικής, όλο και περισσότερο από κοινοτικές πρωτοβουλίες και ευρωπαϊκές δραστηριότητες συντονισμού και να εγκαταλείπει την στοχοπροσηλωμένη προώθηση των προγραμμάτων για την ενσωμάτωση των μέτρων διατήρησης και της γεωργικής αξιοποίησης της γενετικής ποικιλίας ή/και να την αναθέτει στα κράτη μέλη, χωρίς να συντονίζει και να εναρμονίζει τις αναληφθείσες πρωτοβουλίες[semigr ]

25. εκφράζει την απογοήτευσή του για το γεγονός ότι η Επιτροπή δεν έχει αξιοποιήσει το μέσο των συνοδευτικών μέτρων του προγράμματος εργασίας του κανονισμού (ΕΟΚ) αριθ. 1467/94, το οποίο αποσκοπούσε στην προώθηση της ανταλλαγής εμπειριών και την απαραίτητη συνεργασία μεταξύ συλλογών (δημόσιες και ιδιωτικές τράπεζες γονιδίων), των ερευνητών και των χρηστών (γεωργοί, καλλιεργητές, κτηνοτρόφοι)[semigr ]

26. υπογραμμίζει την ανάγκη να βελτιωθεί ποιοτικά ο υπάρχων κατάλογος για τους ήδη συλλεγέντες πόρους στο πλαίσιο του κανονισμού (ΕΚ) αριθ. 1467/94, προκειμένου να καταστεί δυνατή η καλύτερη καταγραφή και περιγραφή ιδίως συλλογών φυτών in situ, ειδών ζώων και δένδρων και προκειμένου να καταστεί δυνατή η καλύτερη παρουσίαση των ιδιαίτερων ιδιοτήτων όσον αφορά τη χρησιμοποίηση (συνθήκες καλλιέργειας ή/και διατήρησης[semigr ] σημασία για την προστασία του φυσικού περιβάλλοντος[semigr ] ιδιαιτερότητες όσον αφορά την κατεργασία, την ικανότητα αποθήκευσης, τη γεύση, το χρώμα κλπ.)[semigr ]

27. θεωρεί, ενόψει της ένταξης νέων χωρών και των οικονομικών και προσωπικών προβλημάτων τους όσον αφορά τη διατήρηση γενετικών πόρων, επειγόντως απαραίτητο να επεκταθεί το πρόγραμμα στα κράτη αυτά, ήδη κατά τη διάρκεια της προπαρασκευαστικής φάσης[semigr ]

28. καλεί την Επιτροπή να τροποποιήσει κατά τέτοιο τρόπο τις απαιτήσεις σχετικά με την προώθηση των προγραμμάτων στη βάση επιμερισμού των δαπανών και κοινών δράσεων, ούτως ώστε να λαμβάνονται υπόψη όχι μόνο μεμονωμένα είδη αλλά και συνδεόμενες μεταξύ τους ομάδες ειδών καθώς και το ειδικό περιβάλλον τους και να μπορούν να τύχουν υποστήριξης ιδίως ολοκληρωμένα «in situ» μέτρα διατήρησης και χρησιμοποίησης[semigr ]

29. καλεί την Επιτροπή να συντονίσει τα εφαρμοσθέντα στο πλαίσιο του κανονισμού (ΕΟΚ) αριθ. 1467/94 προγράμματα και τα αποτελέσματά τους με τα συνοδευτικά μέτρα για την προώθηση της φιλοπεριβαλλοντικής παραγωγής και αναδάσωσης (κανονισμοί (ΕΚ) αριθ. 2078/92 και (ΕΚ) αριθ. 2080/92), να προωθήσει, παράλληλα με τις επιδοτήσεις για τα είδη ζώων που έχουν καταστεί σπάνια, και τη διατήρηση χρησιμοποιούμενων φυτών και δένδρων που έχουν προσαρμοσθεί στο τοπικό περιβάλλον και να μεριμνήσει, στο πλαίσιο των συνοδευτικών μέτρων του κανονισμού 1467/94, για την πρακτική υλοποίηση μιας εποικοδομητικής συνεργασίας μεταξύ ερευνητών, τραπεζών γονιδίων, διατηρητών in situ, γεωργών, καλλιεργητών και κτηνοτρόφων[semigr ]

30. τονίζει, από την άποψη της καλής διαχείρισης, τη μεγάλη σημασία της διατήρησης και της ανάπτυξης μεθόδων γεωργίας οι οποίες θα διατηρούν και θα ενισχύουν τη βιοποικιλότητα, όπως για παράδειγμα η εντατικοποιημένη βοσκή, και καλεί για το σκοπό αυτό την Επιτροπή να καθιερώσει εξαίρεση από την απαίτηση πιστοποίησης όπως αναφέρεται στην οδηγία 70/457/ΕΟΚ και την οδηγία 70/458/ΕΟΚ για τα παραδοσιακά αρωματικά βότανα και τα καλλωπιστικά φυτά τα οποία δεν έχουν σημαντική εμπορική αξία[semigr ]

31. καλεί την Επιτροπή, να συστήσει ένα ανεξάρτητο φόρουμ για τη διατήρηση της γενετικής ποικιλότητας στην γεωργική και δασοκομική παραγωγή καθώς και την αλιεία, στο οποίο όλοι οι φορείς που δρούν στον τομέα της χρησιμοποίησης και διατήρησης της γενετικής ποικιλότητας να μπορούν να ανταλλάσσουν τις εμπειρίες τους, να συντονίζουν το έργο τους, οι δε αρμόδιες υπηρεσίες της Επιτροπής να μπορούν να ανταλλάσσουν απόψεις όσον αφορά την ανάπτυξη της κοινοτικής στρατηγικής για τη διατήρηση της βιοποικιλότητας[semigr ]

32. προτείνει στην Επιτροπή να προβεί σε ανταλλαγές κατά την κατανομή των καθηκόντων με το ευρωπαϊκό πρόγραμμα συνεργασίας για τους φυτογενετικούς πόρους των καλλιεργουμένων και δασικών ειδών (ECP/GR), με το ευρωπαϊκό πρόγραμμα για τη διατήρηση των γενετικών πόρων (EUFORGEN) και με το πρόγραμμα που αφορά τους ζωογενετικούς πόρους (σφαιρικό πρόγραμμα διατήρησης της βιοποικιλότητας των ζώων εκτροφής και της εφαρμογής τους σε ευρωπαϊκή κλίμακα) και να επικεντρωθεί στη διατήρηση της γενετικής ποικιλότητας μέσω χρησιμοποιήσεως στην γεωργική και καλλιεργητική πρακτική, ούτως ώστε να είναι καλύτερα προετοιμασμένη ενόψει της απαραίτητης ενσωματώσεως των οικονομικών, οικολογικών και κοινωνικών πτυχών στο πλαίσιο της μεταρρυθμίσεως της ΚΑΠ[semigr ]

33. υπογραμμίζει τη σημασία της έκθεσης της διεθνούς τεχνικής διάσκεψης για τους γενετικούς πόρους η οποία πραγματοποιήθηκε τον Ιούλιο του 1996 στη Λειψία (Ομοσπονδιακή Δημοκρατία της Γερμανίας) στο πλαίσιο του FAO[semigr ]

34. σημειώνει τις ιδιαίτερα αρνητικές συνέπειες της πολιτικής αλιείας της ΕΕ για ορισμένα αλιεύματα, θηλαστικά της θάλασσας και χελώνες, και τονίζει τη σημασία της προσαρμογής των μεθόδων και του εξοπλισμού αλίευσης με στόχο τον περιορισμό της υποβάθμισης των οικοσυστημάτων που προκαλείται από ορισμένους τρόπους αλιείας και την αποφυγή παρεμπιπτόντων αλιευμάτων[semigr ] καλεί επίσης την Επιτροπή να ταχθεί υπέρ της ενσωμάτωσης στην κοινοτική πολιτική αλιείας των αρχών της Διάσκεψης για τη Βόρεια Θάλασσα ((Πέμπτη Διεθνής Διάσκεψη για τη Βόρεια Θάλασσα, συνεδρίαση υπουργών για την ενσωμάτωση της αλιείας στα περιβαλλοντικά θέματα, 13-14 Μαρτίου 1997, Bergen, Νορβηγία, Συμπεράσματα.)) σχετικά με την αλιεία και τα θέματα του περιβάλλοντος[semigr ]

35. καλεί την Επιτροπή να διασφαλίσει την πλήρη ένταξη, σε κάθε πτυχή της κοινής αλιευτικής πολιτικής, των αρχών και δεσμεύσεων που έχουν αναληφθεί στο πλαίσιο του κώδικα συμπεριφοράς για μια υπεύθυνη αλιεία[semigr ]

36. ζητεί από την επιτροπή να συστήσει ομάδα εργασίας επιστημόνων με καθήκον να εκπονήσει και διευκολύνει την εφαρμογή σχεδίου έρευνας για την αλληλεπίδραση μεταξύ αλιείας και θαλασσίων οικοσυστημάτων[semigr ]

37. τονίζει ότι η Επιτροπή εργάζεται συντονισμένα επί σχεδίου δράσης για την βιοποικιλότητα στην αλιεία ώστε να αποφεύγεται η εξυπηρέτηση τομεακών συμφερόντων και να εξασφαλίζεται ότι οι περιβαλλοντικές πτυχές εντάσσονται πλήρως στον αλιευτικό τομέα[semigr ]

38. ζητεί από την Επιτροπή να χρησιμοποιήσει την προσέγγιση περί πρόνοιας, όπως αυτή ορίσθηκε στη συμφωνία του ΟΗΕ για τα εξαιρετικά μεταναστευτικά αποθέματα ιχθύων και τα αποθέματα ιχθύων που μετακινούνται τόσο εκτός όσο και εντός των αποκλειστικών ζωνών, στη διαχείριση των αποθεμάτων, και να προτρέψει όλους τους περιφερειακούς αλιευτικούς οργανισμούς διαχείρισης της αλιείας στους οποίους συμμετέχει η Κοινότητα να υιοθετήσουν την ίδια προσέγγιση[semigr ]

39. προτρέπει την Επιτροπή να εκπονήσει σχέδιο δράσης συνεπές προς τις δεσμεύσεις που ανελήφθησαν στο πλαίσιο των διεθνών συμφωνιών, ιδίως εκείνων που έχουν σχέση με την αλιεία, τις οποίες έχει υπογράψει για να ενισχυθεί η διατήρηση των αλιευτικών πόρων[semigr ]

40. καλεί την Επιτροπή να προσδιορίσει τον τρόπο με τον οποίο οι στόχοι που ορίζονται στη στρατηγική για τη βιοποικιλότητα θα εφαρμοσθούν υπέρ της επίτευξης αυτοσυντηρούμενης διαχείρισης των αποθεμάτων ιχθύων, και να ξαναδιατυπώσει ενδεχομένως τους στόχους κατά τρόπον ώστε να ενθαρρύνει μία ευρύτερη προσέγγιση των οικοσυστημάτων[semigr ]

41. καλεί την Επιτροπή να περιλάβει στον τομέα της πολιτικής αλιείας την ανάπτυξη μεθόδων ανανέωσης του φυσικού πλούτου της θάλασσας ιδίως για τα είδη που αλιεύονται εντατικά, καθώς και την ενίσχυση των περιοχών εκείνων που προσφέρονται για παραδοσιακές ιχθυοκαλλιέργειες 7

42. καλεί την Επιτροπή να αξιολογήσει τα αποτελέσματα της δραστηριότητας των αλιευτικών στόλων ανοικτής θαλάσσης της ΕΕ, οι οποίοι αλιεύουν τόσο στα διεθνή ύδατα όσο και υπό την κάλυψη διεθνών αλιευτικών συμφωνιών, στη βιοποικιλότητα στις θάλασσες της υδρογείου και, όπου αυτό είναι αναγκαίο, να περιορίσει τις δραστηριότητες των στόλων αυτών[semigr ] ζητεί ακόμα οι στόλοι αυτοί να υπόκεινται σε ελέγχους και περιορισμούς ανάλογους εκείνων που ισχύουν για τα κοινοτικά σκάφη που αλιεύουν στα ευρωπαϊκά ύδατα[semigr ]

43. υποστηρίζει την Επιτροπή στην επιλογή της να τονίσει την ιδιαίτερη σημασία της εκπαίδευσης και της αυξανόμενης συνείδησης του κοινού[semigr ] καλεί παρόλα αυτά την Επιτροπή να επενδύσει πόρους στην ενίσχυση των ήδη υφιστάμενων περιφερειακών δραστηριοτήτων υπέρ του περιβάλλοντος από τους πολίτες, στο πλαίσιο, για παράδειγμα, της Ατζέντα 21, αντί να επενδύσει χρηματικά ποσά σε κοινοτική εκστρατεία όπως προτείνεται[semigr ]

44. υπογραμμίζει την αρχή που καθορίζεται στη Σύμβαση σχετικά με το δικαίωμα όλων των κρατών για τους δικούς τους γενετικούς πόρους και τονίζει ότι το εν λόγω δικαίωμα θα πρέπει να αποτελέσει απόλυτη προτεραιότητα απέναντι σε άλλες αρχές στις διεθνείς συμφωνίες που συνάπτει η Κοινότητα, όπως για παράδειγμα στον τομέα της ευρεσιτεχνίας[semigr ] υπογραμμίζει ότι τα κυριαρχικά δικαιώματα άλλων κρατών πρέπει να αναγνωρίζονται επίσης στο σύνολο της νομοθεσίας της ΕΕ[semigr ]

45. πιστεύει ότι η νομοθεσία που αφορά την καθιέρωση και την καλλιέργεια ξένων ειδών και γενετικώς τροποποιημένων οργανισμών θα πρέπει να βασίζεται στην αρχή της πρόληψης και τονίζει ότι οι περαιτέρω διαπραγματεύσεις για τη σύναψη του πρωτοκόλλου για τη βιοασφάλεια πρέπει να βασίζονται σε υψηλό επίπεδο προστασίας της ανθρώπινης υγείας και της βιοποικιλότητας[semigr ]

46. θεωρεί απαραίτητη την ύπαρξη ενός θεσμικού πλαισίου για τη νομική κατοχύρωση της χρήσης και του ισομερούς καταμερισμού των ωφελειών της βιοποικιλότητας, συμπεριλαμβανομένης και της πρακτικής εφαρμογής των διατάξεων του άρθρου 8ι της Σύμβασης για τη βιολογική ποικιλότητα[semigr ]

47. καλεί την Επιτροπή να αναλάβει τη δέσμευση για την ενσωμάτωση στη Σύμβαση ενός Πρωτοκόλλου για τη Βιοασφάλεια που θα εξασφαλίζει την υγεία των ανθρώπων και των ζώων, το περιβάλλον και τη βιολογική ποικιλότητα και το οποίο προστατεύει την κοινωνικο-οικονομική ευημερεία των κοινωνιών,

48. υπογραμμίζει τη σημασία των δραστηριοτήτων που έχουν ήδη κινηθεί στον τομέα της αναπτυξιακής συνεργασίας, όπως η έρευνα στον τομέα του γενετικού πλούτου, η μεταφορά τεχνολογίας, η ανάπτυξη δυνατοτήτων, η ανάπτυξη ειδικής πολιτικής για τους αυτόχθονες πληθυσμούς καθώς και η ειδική προσοχή που αποδίδεται στα τροπικά δάση[semigr ] καλεί την Επιτροπή να προωθήσει κυρίως την δίκαιη και ισότιμη κατανομή των πλεονεκτημάτων που απορρέουν από την χρήση του γενετικού υλικού, τόσο στην ιδία πολιτική όσο και κατά τις διαπραγματεύσεις που διεξάγονται στα οικεία διεθνή φόρα, όπως η διάσκεψη των συμβαλλομένων μερών της Σύμβασης για τη βιοποικιλότητα, λαμβάνοντας υπόψη ότι η έννοια «οικονομική αξία των φυσικών πόρων» μπορεί να αποτελέσει μια από τις αφετηρίες[semigr ]

49. καλεί την Επιτροπή να υποστηρίξει τις αναπτυσσόμενες χώρες στο έργο της καταγραφής και της έρευνας του φυσικού πλούτου (των ειδών, των οικοσυστημάτων και των οικοτόπων) καθώς και της δημιουργίας τραπεζών δεδομένων και τραπεζών γονιδίων στις χώρες αυτές[semigr ]

50. επισημαίνει τη σημασία ενσωμάτωσης του κόστους που προκύπτει από τη χρήση των πόρων της βιοποικιλότητας σε όλα τα στάδια της παραγωγικής διαδικασίας 7

51. καλεί την Επιτροπή να προσθέσει τις ακόλουθες ρυθμίσεις σχετικά με την εξαγωγή γενετικώς τροποποιημένων οργανισμών (ΓΤΟ):

Για την εξαγωγή ΓΤΟ ή/και προϊόντων που περιέχουν ΓΤΟ προς μη κοινοτικές χώρες, ο εξαγωγέας ή εισαγωγέας πρέπει να λαμβάνει

- έγκριση εισαγωγής από τις αρμόδιες αρχές της χώρας προορισμού

- άδεια εξαγωγής από τις αρχές του αρμοδίου κράτους μέλους.

Για τη χορήγηση αδείας εκ μέρους των αρχών του αρμοδίου κράτους μέλους πρέπει να προσκομίζεται η έγκριση εισαγωγής που χορηγήθηκε από τη χώρα προορισμού[semigr ]

52. καλεί την Επιτροπή να δημιουργήσει ένα σαφές και εμπεριστατωμένο σύστημα για τη σήμανση των προϊόντων τα οποία παράγονται από ή περιλαμβάνουν γενετικώς τροποποιημένους οργανισμούς,

53. καλεί την Επιτροπή να εξετάσει την υιοθέτηση θετικών οικονομικών κινήτρων με στόχο τη διατήρηση της βιοποικιλότητας καθώς και αποτρεπτικών δημοσιονομικών μέτρων (κυρώσεις ή φόρους) για τις πρακτικές και χρήσεις που βλάπτουν τη βιοποικιλότητα 7

54. καλεί την Επιτροπή να καθορίσει ότι οι εμπεριστατωμένες εκθέσεις για τις συνέπειες στο περιβάλλον θα εκπονούνται για σχέδια στο πλαίσιο της περιφερειακής πολιτικής της Κοινότητας και ότι η περιφερειακή ενίσχυση δεν θα χορηγείται σε περιπτώσεις όπου τα συγκεκριμένα σχέδια δεν ανταποκρίνονται στις προκαθορισμένες απαιτήσεις για το περιβάλλον ή έχουν άμεσα βλαβερές συνέπειες για τη βιοποικιλότητα[semigr ] καλεί εκτός αυτού την Επιτροπή να λάβει υπόψη τη στρατηγική για τη βιοποικιλότητα στον προσεχή κανονισμό σχετικά με τα κοινοτικά διαρθρωτικά ταμεία για την περίοδο 2000-2006[semigr ]

55. καλεί την Ευρωπαϊκή Τράπεζα Επενδύσεων να βελτιώσει τις εργασίες της σε ό,τι αφορά το περιβάλλον και να διεξάγει εμπεριστατωμένες και προβάσιμες για το κοινό περιγραφές των συνεπειών στον περιβάλλον των σχεδίων στα υποψήφια κράτη, πριν τα σχέδια αυτά εγκριθούν[semigr ]

56. επιδοκιμάζει το γεγονός ότι οι αρμόδιοι έχουν συνειδητοποιήσει ότι η απώλεια της βιοποικιλότητας οφείλεται κατά μεγάλο μέρος στον «αυξανόμενο κατακερματισμό των εναπομενόντων φυσικών οικοτόπων εξ αιτίας των έργων υποδομής και της αστικοποίησης και στην έκθεση σε μαζικό τουρισμό[semigr ]

57. ζητεί να εφαρμοσθεί η διαδικασία στρατηγικής περιβαλλοντικής αξιολόγησης στο πλαίσιο των μηχανισμών λήψης αποφάσεων της Ευρωπαϊκής Τράπεζας Επενδύσεων (ΕΤΕ) όσον αφορά τα σχέδια των διευρωπαϊκών δικτύων[semigr ]

58. υπογραμμίζει την ανάγκη διεξαγωγής στρατηγικών εκτιμήσεων για τις συνέπειες στο περιβάλλον για σχέδια που αφορούν τις υποδομές, ενώ πιστεύει ότι η Κοινότητα δεν θα πρέπει να χρηματοδοτεί διευρωπαϊκά δίκτυα τα οποία καταστρέφουν πολύτιμα οικοσυστήματα[semigr ]

59. ζητεί από την Επιτροπή και τα κράτη μέλη να διασφαλίσουν ότι η κατασκευή νέων έργων υποδομής για τις μεταφορές εντός των προστατευόμενων περιοχών (βλ. οδηγία για τα πουλιά, οδηγία για τους οικοτόπους και δίκτυο Natura 2000) δεν θα οδηγήσει σε περιορισμό της βιοποικιλότητας και ότι, εν πάση περιπτώσει, τα έργα που δεν τηρούν τον κανόνα αυτό δεν λαμβάνουν οικονομική υποστήριξη από την Κοινότητα[semigr ]

60. λαμβάνει υπόψη τη σημασία των επιπτώσεων των υποδομών των μεταφορών στη βιοποικιλότητα και ζητεί να εφαρμόζεται αξιολόγηση των περιβαλλοντικών επιπτώσεων και στρατηγική αξιολόγηση περιβάλλοντος σε όλα τα έργα που έχουν σχέση με τις υποδομές των μεταφορών[semigr ]

61. καλεί την Επιτροπή να συμπεριλάβει στη νομοθεσία για τα διευρωπαϊκά δίκτυα και την περιφερειακή πολιτική, διατάξεις που να επιτρέπουν, σε περίπτωση μεγάλων σχεδίων υποδομών, να λαμβάνονται ειδικά μέτρα που να περιορίζουν τον τεμαχισμό των φυσικών οικοτόπων ή που να τον αντισταθμίζουν (π.χ. με τη συγκέντρωση των υποδομών και την κατασκευή γεφυρών ή σηράγγων για τα άγρια ζώα)[semigr ]

62. θεωρεί ότι οι κοινοτικοί προσανατολισμοί σε θέματα διευρωπαϊκών δικτύων που ενεκρίθησαν από το Ευρωπαϊκό Κοινοβούλιο και το Συμβούλιο το 1996 δεν απεδείχθησαν κατάλληλοι για τη λήψη στρατηγικών αποφάσεων, και ότι σημαντικά σχέδια σε θέματα υποδομής μεταφορών προκάλεσαν συχνά σοβαρές καταστροφές ή/και κατατμήσεις σημαντικών ευρωπαϊκών βιοτόπων[semigr ] ζητεί, ως εκ τούτου, την αναθεώρηση των προσανατολισμών για τα διευρωπαϊκά δίκτυα, όπως ήδη προβλέπεται, μέχρι τον Ιούλιο του 1999[semigr ]

63. σημειώνει την αναγκαιότητα του να μετατοπισθεί η ροή των μεταφορών προς τα μεταφορικά εκείνα μέσα που έχουν λιγότερες επιπτώσεις στη βιοποικιλότητα, όπως για παράδειγμα από οδικές μεταφορές σε σιδηροδρομικές, σύμφωνα με τα αιτήματα της διεθνούς Σύμβασης των Άλπεων[semigr ]

64. τονίζει ότι η προτεινόμενη εσωτερικοποίηση του εξωτερικού κόστους από την Επιτροπή θα έχει ουσιαστική σημασία για την εφαρμογή αειφόρων πολιτικών στον τομέα των μεταφορών όπως απαιτείται από τη Σύμβαση για τη βιολογική ποικιλότητα[semigr ]

65. καλεί την Επιτροπή να ενισχύσει στο πλαίσιο του τομέα της πολιτικής ενέργειας τη χρησιμοποίηση ανανεώσιμων πηγών ενέργειας φιλικών προς το περιβάλλον με βάση τους στόχους που τέθηκαν από τη Διάσκεψη του Κυότο για την αλλαγή του κλίματος 7

66. ζητεί από την Επιτροπή να εφαρμόσει τις καλύτερες δυνατές πρακτικές μεταξύ των δημοσίων και ιδιωτικών τουριστικών εγκαταστάσεων και υπηρεσιών προκειμένου να προωθήσει τον αειφόρο τουρισμό[semigr ]

67. ζητεί από την Επιτροπή να καταρτίσει όχι μόνον διεθνείς κατευθυντήριες γραμμές για τον αειφόρο τουρισμό αλλά και να κατευθύνει τα υπάρχοντα ή μελλοντικά τουριστικά προγράμματα της ΕΕ προς τον αειφόρο τουρισμό[semigr ]

68. προτείνει στην Επιτροπή να καθιερώσει οικολογικό σήμα για τον αειφόρο τουρισμό[semigr ]

69. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.